**OBAVEŠTENJE ZA NABAVKU I USLUGE**
Agencija Kosovske Privatizacije (AKP), koja direktno upravlja Društvenim Preduzećem “Inex Sharr Planina” Brezovica

**OBJAVLJUJE sledeće:

POZIV ZA DOSTAVLJANJE PONUDE

PREGOVARAČKI POSTUPAK SA OBJAVOM**

1. **PREDMET UGOVORA**Poziv za dostavljanje ponude za kupovinu dva (2) polovna tabača za sneg, za potrebe održavanja i pripreme ski staza u Ski centru Brezovica.

Tabači za sneg moraju biti iste marke i sa istim specifikacijama, sa minimalnim karakteristikama kao što su:

• Snaga motora: Oko 400 kF (iste marke i snage)
• Godina proizvodnje: Ne stariji od 2010. godine
• Maksimalni broj radnih sati: Ne više od 9000 sati

1. **TEHNIČKE SPECIFIKACIJE**

**2.1 Stanje opreme**
• Dobro tehničko i funkcionalno stanje
• Bez većih strukturnih oštećenja

**2.2 Motor i glavni sistemi**
• Motor bez curenja, vibracija ili drugih problema
• Funkcionalan hidraulični sistem bez curenja
• Električni sistem i komande u potpunosti operativni

**2.3 Kabina i oprema za operatera**
• Zatvorena kabina sa grejanjem i ventilacijom
• Potpuno funkcionalne komande

**2.4 Guseničari i prateća oprema**
• Guseničari i freze u radnom stanju
• Uključeni alati za ravnanje, plug, i td.

**2.5 Inspekcija i kontrola opreme**

* Kupcu se omogućava fizička inspekcija opreme pre kupovine,
* Ako fizička inspekcija nije moguća, mora se obezbediti virtuelna demonstracija (vide uživo) funkcionalnosti opreme.
* Sve nepravilnosti i tehničko stanje moraju biti dokumentovani pre potpisivanja ugovora.

**III. ZAHTEVI ZA EKONOMSKE OPERATORE**

* Minimum 3 godine iskustva u prodaji i održavanju slične opreme;
* Lista realizovanih sličnih projekata;
* Preporuke (referentna pisma) prethodnih klijenata;
* Tehnički priručnik za ponuđene mašine;
* Plan primopredaje i vremenski okvir;
* Prodavac garantuje da su mašine ispravne u trenutku primopredaje.

 **IV. ROK ZA IMPLEMENTACIJU I ISPORUKU**
Isporuka, instalacija i testiranje moraju se završiti u roku od 45 dana od dana potpisivanja ugovora;
Završno testiranje se vrši u prisustvu predstavnika ugovornog organa.

**V. PONUDE**

* Ovaj postupak se sprovodi u skladu sa članom 12 važećeg internog Pravilnika o javnim nabavkama Br. 04/2025 Kosovske Agencije za Privatizaciju, omogućavajući međunarodno učešće i obezbeđujući transparentnost i ravnopravan tretman svih ekonomskih operatera.
Ponude međunarodnih ekonomskih operatera prihvataju se pod jednakim uslovima, pod uslovom da ispunjavaju sve tehničke i pravne zahteve navedene u ovom Pozivu.
* Sve cene moraju biti izražene u evrima (€), uključujući sve obaveze, poreze, carinske dažbine i troškove transporta prema Incoterm-u koji navede ponuđač.

| **Incoterm** | **Plaća Kupac** | **Plaća Prodavac** | **Rizik prelazi na Kupca u** |
| --- | --- | --- | --- |
| **EXW** (Sa lokacije prodavca) | Sav transport, izvoz/uvoz, osiguranje | Samo priprema robu u svojim prostorijama | U prostorijama prodavca |
| **FCA** (Besplatno kod prevoznika) | Od mesta isporuke dalje | Do isporuke prvom prevozniku | Na dogovorenoj lokaciji |
| **CIF** (Cena, osiguranje i transport morem) | Uvozna carina, lokalni transport | Izvoz, prevoz morem, osiguranje | U luci odredišta |
| **DDP** (Isporučeno sa plaćenim dažbinama) | Ništa (prodavac snosi sve troškove) | Svi troškovi uključujući carinu i PDV | Na krajnjoj lokaciji |
| **DPU** (Isporučeno i istovareno) | Nakon istovara | Sve do trenutka istovara | Kada roba bude istovarena |
| **DAP** (Isporučeno na mesto) | Dažbine, carina | Sve ostalo uključujući transport | Pre istovara |

**Za više informacija i uputstava u vezi sa carinskim obavezama u Republici Kosovo, molimo vas da se obratite dokumentu u prilogu ovog oglasa:
„Obaveze u vezi sa uvozom, carinom i PDV-om”**

**Podneta ponuda mora ostati važeća najmanje šezdeset (60) kalendarskih dana od roka za podnošenje ponuda.**

**Evaluacija će se zasnivati na tehnički prihvatljivoj ponudi sa najnižom cenom.**

**VI. REŠAVANJE SPOROVA**

* Svaki ekonomski operater koji smatra da su tokom bilo koje faze postupka javne nabavke (uključujući objavu, pripremu tendera, podnošenje ponude, ocenjivanje ili izbor pobedničkog ponuđača) njegova prava prekršena ili da su uočene nepravilnosti, ima pravo da podnese žalbu.
* Žalba se mora podneti u roku od deset (10) kalendarskih dana od dana objavljivanja obaveštenja o izboru pobedničkog ponuđača, u skladu sa uslovima navedenim u tenderskoj dokumentaciji.
* Žalbe se podnose u pisanoj formi Komisiji za razmatranje žalbi, koja deluje u okviru Centralne kancelarije Kosovske Agencije za Privatizaciju.
* U slučaju da ekonomski operater nije zadovoljan odlukom Komisije za razmatranje žalbi Agencije za Privatizaciju Kosova, ima pravo da traži sudsku zaštitu putem tužbe pred Privrednim sudom Republike Kosovo, koji je nadležni organ za rešavanje sporova proisteklih iz postupaka javnih nabavki i ugovornih odnosa u vezi sa snabdevanjem i uslugama.

**VII. ROK I MESTO ZA DOSTAVLJANJE PONUDA**
Zainteresovani ekonomski operateri mogu tražiti detaljnije informacije u pisanom obliku putem zvaničnog e-maila od **23/07/2025**. do **11/08/2025**. ili 20 kalendarskih dana od dana objave.

**Dostavljanje ponuda:**

Krajnji rok za dostavu ponuda: 11.08.2024. do 24:00 časova

Adresa: Agencija Kosovske Privatizacije, ul. Dritan Hodža br. 55, 10000 Priština – Kancelarija za odnose sa javnošću (PR) ili

putem e-maila na adresu: **info@pak-ks.org**

**Otvaranje ponuda:**Izvršiće ga “Komisija za ocenu i pregovaranje o ponudama” dana: **12.08.2024. u 10:00** časova.